钦定古今图书集成/明伦汇编/氏族典/第432卷 > 赵贲亨
## 钦定古今图书集成/明伦汇编/氏族典/第432卷 > 赵贲亨

按《元史赵天锡传》：“天锡子贲亨，字文甫，袭行军千户。
至元五年，总管山东诸翼军征宋。七年，命为征行千
户。十三年，江南平，以功陞宣武将军。十四年，授怀远
大将军，处州路总管府达鲁花赤。未行，适盗发澉浦，
行省檄为招讨使，率兵平之。十七年，改处州路管军
万户。二十二年，还冠氏，卒。”